ზემო ნატანები

ზემო ნატანები (ყოფ. სამღვთო, სამხთო) — სოფელი საქართველოში, ოზურგეთის მუნიციპალიტეტის ნატანების ადმინისტრაციულ ერთეულში (გურიის მხარე).

მდებარეობს გურიის დაბლობზე, ზღვის დონიდან 100 მ-ze, ქვემო ნატანებიდან 6 კმ., ოზურგეთიდან 24 კმ-ში. სოფელში არის საჯარო სკოლა. ძირითადად მისდევენ მეთხილეობასა და მეციტრუსეობას.

ისტორია
1902 წელს შედიოდა მიქელგაბრიელის სასოფლო საზოგადოებაში. 1898 წელს საღმრთოს იოანე ნათლისმცემლის სახელობის ეკლესიის მღვდელმა ანტონ ცეცხლაძემ და გერასიმე ნაკაიძემ, რომელიც შემდგომში ამავე ეკლესიის მღვდელი გახდა, დააარსეს სოფლის ორკლასიანი სამრევლო სკოლა, რომლის გამგე გერასიმე ნაკაიძე იყო. 1898-1900 წლებში სკოლა ნაკაიძის სახლში იყო გახსნილი. 1901 წელს მღვდელ იესე ინგოროყვას ნაცვლად დაინიშნა მღვდელი ბარბარე თანეიშვილი. 1921 წლამდე გერასიმე ნაკაიძე იყო სოფლის ეკლესიის მოძღვარი. 1923 წელს ხის ეკლესია გადაკეთდა სკოლად. ეკლესიის სასაფლაოს ტერიტორიაზე გააკეთეს სტადიონი. თავად გერასიმე ნაკაიძე გადავიდა აჭარაში, სადაც ეწეოდა პედაგოგიურ მოღვაწეობას. შემდეგ გადაასახლეს შუა აზიაში, ყარაღანდაში, სადაც ცემით მოკლეს 1939 წელს.

1930-იანი წლების მეორე ნახევარში ზემო ნატანების უბნები სამღვთო და ჯაფარაულა თხინვალის სასოფლო საბჭოში იყო გაერთიანებული.„ლენინის დროშა“ N33 გვ. 4 — 1935 წ.

მოსახლეობა
 აღწერის წელი  მოსახლეობა  კაცი  ქალი 1893Кавказский календарь на 1894 год გვ. 340  1041    1908Кавказский календарь на 1910 год   1054     2002   1837    2014   1174  582  594

ცნობილი ადამიანები
აბესა ბოლქვაძე - 1841 წლის გურიის აჯანყების ერთ-ერთი მოთავე
ივანე ბოლქვაძე - საქართველოს უზენაესი სასამართლოს თავმჯდომარე
ელისაბედ ნაკაშიძე-ბოლქვაძე - პოლიტიკოსი, დამფუძნებელი კრების წევრი

გალერეა

ლიტერატურა

სქოლიო

კატეგორია:ოზურგეთის მუნიციპალიტეტის სოფლები